Diari Oficial de la Generalitat Valenciana


Sumari del DOGV 8109, del 21-08-2017 (2017/6982)

Informació publica del conveni urbanístic per a l'edificació de la parcel·la 213 de la unitat d'actuació àrea Bassetes-1.
-------------------------------------------------------------------------------------------------------------------------

### Dades del document

Número de DOGV
:   8109

Data del DOGV
:   21-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6982


Data del document
:   05-07-2017

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació publica del conveni urbanístic per a l'edificació de la parcel·la 213 de la unitat d'actuació àrea Bassetes-1.  
 [2017/6982]  
De conformitat amb el que disposa la Resolució de l'Alcaldia de 4 de juliol de 2017, mitjançant aquest edicte se sotmet a informació publica, per període de vint dies naturals a comptar des de l'endemà de publicació d'aquest anunci en el Diari Oficial de la Generalitat Valenciana, la proposta de conveni urbanístic de gestió a formalitzar, si és el cas, amb Rafael Pedro García Martínez, l'objecte del qual és determinar les condicions d'edificació de l'expressada parcel·la de sòl urbà i, si és el cas, la concessió de la llicència sol·licitada objecte de l'expedient OMA 3/2017.  
El text de les clàusules i els acords del conveni indicat és el que a continuació es reprodueix:  
  
Primer. La propietat de la parcel·la disposarà la segregació d'una porció superficial de 85 metres quadrats tocant a la línia que delimita el domini públic marítim-terrestre per a la seua cessió a l'Ajuntament, com a part d'un vial públic grafiat en el vigent pla general i que forma part de la dotació viària de la unitat d'actuació. Aquest terreny quedarà incorporat al patrimoni públic del sòl d'aquest ajuntament.  
  
Als efectes anteriors, l'aprovació i la formalització d'aquest conveni produirà els efectes propis de l'autorització municipal per a la llicència de segregació que se sol·licite.  
Segon. La propietat de la parcel·la constituirà una garantia, per mitjà d'un aval bancari o en metàl·lic, per un import de 3.042 euros corresponent al 15 % del valor cadastral del terreny i l'edificació existent, en concepte a consolidació de caràcter provisional del cost de les obres d'urbanització que li corresponga satisfer a la dita parcel·la, en els termes del que disposa l'article 178 de la Llei 5/2014, de 25 de juliol. Aquesta garantia li serà tornada a l'interessat si, en el termini de cinc anys, comptats des de la data de la firma del conveni, no es realitzaren les obres d'urbanització de la unitat d'actuació per causes no imputables a la propietat.  
Tercer. La parcel·la propietat de Rafael Pedro García Martínez té l'accés, tant rodat com de vianants, per mitjà de la servitud de pas permanent a través de les parcel·les contigües, amb les dimensions i característiques descrites en l'escriptura pública de constitució de servituds atorgada amb data 12 de gener de 2016 davant del notari de Dénia José María González Arroyo i número de protocol 36, la còpia de les quals s'acompanya per l'interessat per a la seua incorporació a l'expedient.  
  
Aquest accés és l'únic practicable en tant s'aprove la programació de la unitat d'actuació i es procedisca a l'aprovació i execució del corresponent projecte d'urbanització.  
L'existència d'aquesta servitud de pas possibilita la concessió, si és el cas, de la llicència d'obres sol·licitada. En el supòsit de perduda sobrevinguda del dret a accedir a través d'aquesta servitud i els supòsits d'extinció de la servitud de pas, l'interessat no podrà exigir, de l'Ajuntament, l'habilitació d'un accés alternatiu a la seua parcel·la ni sol·licitar cap indemnització o cap compensació econòmica; aquest conveni serveix de reconeixement exprés a la seua renúncia a les peticions descrites i a la seua exigència, tant en via administrativa con judicial.  
  
Quart. Una vegada segregada la porció de 85 metres quadrats objecte de cessió a favor de l'Ajuntament, l'interessat podrà demanar la concessió de la llicència d'obres per a aquelles previstes en el projecte tècnic presentat. Cas de concedir-se, aquesta llicència quedarà condicionada a:  
a) No es podrà autoritzar cap modificació o ampliació de la dita llicència fins que no s'aprove definitivament el corresponent instrument d'equidistribució per a aquesta unitat d'actuació i a resultes de l'aprofitament urbanístic que en resulte.  
b) La resta de la parcel·la, després d'operada la segregació, de 960,80 metres quadrats, queda expressa i formalment vinculada a l'edificació que s'autoritze de manera que no es podran plantejar segregacions superficials d'aquesta, almenys fins a la definitiva programació i reparcel·lació de la unitat d'actuació.  
c) Haurà de garantir-se i justificar-se un adequat sistema d'evacuació d'aigües residuals sense el qual no podrà autoritzar-se l'ocupació de l'edificació.  
Cinqué. L'Ajuntament d'Oliva es reserva expressament la facultat d'interpretar i aplicar les clàusules i els acords d'aquest conveni. Ambdues parts se sotmeten als tribunals de la jurisdicció contenciosa administrativa competents territorialment en els casos de discrepància en la interpretació i l'aplicació d'aquest conveni.  
Sisé. Les despeses que es deriven de la protocol·lització notarial d'aquest conveni així com de la seua plasmació i inscripció en el Registre de la Propietat d'Oliva seran, en tot cas, a càrrec exclusiu dels propietaris de la parcel·la. En aquest sentit, i a l'empara del que disposa l'article 65 del Reial decret llei 7/2015, de 30 d'octubre, i el Reial decret 1093/1997, de 4 de juliol, s'inscriuran en el Registre de la Propietat, a més de la segregació de la parcel·la per a la seua cessió i incorporació al viari públic previst en el planejament general, les condicions de la llicència que s'atorgue i que s'arrepleguen en el punt quart dels acords del conveni així com la renúncia que es descriu en el segon paràgraf del punt tercer.  
L'expedient administratiu i el projecte tècnic de la llicència d'obres sol·licitada (OMA 3/2017) així com la documentació de la proposta de conveni urbanístic es troben en les dependències del Departament d'Urbanisme de l'Ajuntament d'Oliva per al corresponent examen i consulta pels interessats, els quals poden formular quantes al·legacions estimen convenients dins del període d'informació pública.  
  
Oliva, 5 de juliol de 2017.- L'alcalde: David González Martínez.